Suikerriet Oes | coetzeeblog
Vroegoggend tot saans laat, hoor ons die dreuning uit alle windrigtings. Die suikerriet word geoes. Stropers, massakarre en vragmotors. 30 plus ton vragmotors, wat heen en weer hardloop na die naaste meule toe. Laat begin, oortollige reën. Sterk wind het heelwat van die plante omgewaai, wat die stropers stadiger laat loop en veroorsaak dat daar meer blare gesny word, wat weer maak dat die vragmotors nie so swaar gelaai kan word nie, maar die opbrengs is goed. Die laaste 2 jaar, was daar nie een dag, wat die plante onder stres was nie.
Oorvloed, het die afgelope tyd, effe van ´n probleem geword. Drie jaar gelede, was die wekroep, plant suikerriet. Ons kort alkohol. Toe kom die ru-olie prys drasties af. Om kompeterend te wees, moes die alkohol vir brandstof, se prys ook daal. Dalk ´n goeie ding, die ekonomiese groei, was volgens die mens wat weet, té hoog. Dít sal nou in die bekgeruk word. Wonder of daardie mense wat weet, regtig weet?
Die oorvloed, het ook sy invloed op die mieliebedryf. Lae pryse. Die huidige prys is nou onder 85 US$. Wat om te doen met die oes? Die gerugte doen die rondte van uitvoere na Afrika. Wonder hoe hulle gaan betaal? Gelukkig is die uitvoer van beesvleis, goed aan die gang en baie van die mielies word gebruik om beeste af te rond. "Grass fed beef", was Paraguay se slagspreuk, om uitvoere te bevorder. Wonder of dit nou sal verander?
Die suiker prys ook gedaal, maar nou gebruik ons weer minder suiker, want dit is nou sooo ongesond. Dan maar meer vleis eet, "banting" is mos die woord. Hierdie is van die tipiese situasies waarmee die boer moet saamleef. Dít maak boerdery interessant, dalk nie altyd lekker nie.
Vreemd om nou weer, die oopte, om ons te ervaar.
10 thoughts on "Suikerriet Oes"
Junie 9, 2015 om 3:04 nm
Dis 'n ewigdurende sirkel van voor-en teespoed,van nou is dit ongesond en dat gesond,gebruik olie,nee gebruik etanol ens,ens.ens.Agter alles is GELD.
Junie 11, 2015 om 1:17 vm
Jy is reg, oor die geld. Ons sal nooit weet wat is werklik reg nie.
Junie 9, 2015 om 3:11 nm
Ons leef al twee maande saam met die reuk van suikerriet wat gebrand word – so 'n soet tameletjiereuk. Oral oor die snelweë lê gedroogde suikerriet versprei soos dit van die vragmotors af gewaai word voordat dit die fabriek bereik. Een ding wat ek baie eienaardig vind, is dat verwerkte suiker hier in ons omstreke baie duurder is as in Gauteng. Maak nie vir my sin nie.
Junie 11, 2015 om 1:19 vm
Hier word dit darem goedkoper en ja, dit is onverstaanbaar. Ons het ook daardie reuk in die lug, maar gelukkig brand hulle nie meer hier nie.
Junie 9, 2015 om 5:27 nm
Click nou weer op edit en maak jou foto's groter
Junie 10, 2015 om 6:34 vm
Ja die ewige ketting reaksie wat altyd iets is wat jy nie verwag nie. Daar is darem goeie nuus ook. Fabriek wat luukse straalvliegtuie maak, moet toemaak. Die jag op korrupsie wat al hoe meer suksesvol is, maak dat daar nie meer bestellings vir sulke vliegtuie is nie. Wie sou dit nou ooit kon raai 😉
Junie 11, 2015 om 1:21 vm
Sal die korrupsie ooit ophou. Seker menslik om altyd iets in die hande te kry, wat jou nie toekom nie.
Junie 10, 2015 om 11:56 vm
Net 'n uur terug gestaan en skottelgoed was, en oor suikerriet gewonder. Dit nadat ek gelees het die "banting" mense sê suiker is so ongesond. As daar ook nie stysel geeët word nie, wat dan van die mielies? Ook maar bly ek is nie 'n boer nie.
Junie 11, 2015 om 1:24 vm
Ja en wat van die botter wat ´n paar jaar gelede so ongesond was en nou is dit baaaie beter as die margarine. Soos Perdebytjie sê, alles gaan oor geld.